इस व्रत से मिलने वाले पुण्य का उल्लेख गरूड़ पुराण सहित अन्य पुराणों में भी मिलता है. मृत्यु के पश्चात जीव की क्या गति होती है यह तो कोई नहीं जानता है अत: शास्त्रानुकूल कर्म करना ही उचित है. लगभग सभी धर्म में कर्मफल के अनुसार नर्क और स्वर्ग की परिकल्पाना की गई है अत: हमें जन्म जन्म के फेर से छूटने का उपाय करना चाहिए यही मानव जीवन का मूल उद्देश्य है क्योंकि अन्य योनियों में यह अवसर नहीं मिलता है. इस योनि में अगर पुण्य अर्जित नहीं किये तो पता नहीं कितनी योनियों में पुन: भटकना पड़े.